— Не, гэта не мая музыка. Надта агрэсіўная. Гэта быў проста пратэст супраць таго, “як усе”. А сёння я працую з прафесіяналамі, у мяне ёсць некалькі сябровак-дызайнераў. Я іх сама выбірала. Бачыла калекцыі — і падыходзіла знаёміцца. Але калі аб’яўляюць, што ў гэтым сезоне, маўляў, трэба насіць тое і тое, я іх прашу зрабіць усё наадварот. У Маскве ёсць крама з назвай “Мода не для ўсіх” — гэта для мяне і пра мяне.